དགུན་ཁའི་དུས་སུ་ཞིང་ལ་ཆུ་གཏོང་མི་དགོས་པས།སྡེ་འདབས་ཀྱི་རྫིང་བུ་དེས་ཀྱང་ལོ་གཅིག་གི་འགན་ཁུར་འགྲུབ་སྟེ་ངལ་གསོ་བ་བཞིན་སྟོང་བར་ལུས་ཡོད།བཀྲ་བྷོ་དང་རིག་ལྡན་གྱི་ནུ་བོ་སོགས་སྡེ་འདབས་ཀྱི་རྫིང་བུའི་ནང་འདུས་ཤིང་།ཚང་མས་བཀྲ་བྷོའི་ཁ་བཀོད་ལྟར་ལྗོན་ཤིང་ཡལ་འདབས་སྐམ་པོ་དང་རྟ་སྦངས་སྐམ་པོ་དང་ཨོང་བ་སོགས་བཏུས་ཏེ་རྫིང་བུའི་ནང་དུ་མེ་བུས་ཤིང་།དེ་ནས་ཚང་མ་མེ་ཡི་མཐའ་རུབ་སྟེ་ཅི་ཞིག་ལ་གྲོས་བྱེད་པ་ལྟར་ལྐོག་ལྐོག་སུད་སུད་ངང་ཅི་ཞིག་བྱེད་ཀྱིན་འདུག